मैं विमल का पुराना और नियमित पाठक हूं । विमल के कारनामे पढ़कर रोमांच का जो एहसास होता है, उसे शब्दों में बयान करना मुश्किल है । मैंने विमल के सारे नावेल पढ़े हैं, शायद यही वजह है कि ‘जो लरे दीन के हेत’ में मुझे कुछ भी नया न लगा । इतने बड़े भारत में विमल के बस दो ही ठिकाने ! मुंबई और दिल्ली ! जहां से उसे ढूंढना बच्चों का काम ! अंडरवर्ल्ड में खूब मशहूर हो चुके इन दोनों ठिकानों पर विमल का बने रहना मेरी समझ से तो परे ही है । क्या पूरे भारत में दिल्ली स्थित एक गैलेक्सी ट्रेडिंग कारपोरेशन ही बचा है जहां विमल को नौकरी मिलेगी ।